Փորձագիտական եզրակացությունը պետք է լինի հավաստի, հիմնավորված, համեմատելի եւ թույլատրելի։ Դրանից է կախված նրա որակը։ Եթե կիրառվում են համաշխարհային ճանաչում ունեցող գիտական մեթոդներ եւ փորձագիտական մեթոդիկաներ, ժամանակին ստուգվում է սարքավորումների չափաբերումները եւ փորձագետները հետեւում են միջազգային ստանդարտներին, ապա փորձագիտական սխալների աստիճանը կլինի նվազագույնը։ Ինչքան շատ են կիրառվում օբյեկտիվ մեթոդներ, այնքան քիչ է սուբյեկտիվ մոտեցման տեղը եւ, որպես հետեւանք, սխալների հնարավորությունը։ Սակայն, իհարկե, ոչ ոք ապահովագրված չէ դրանցից։